Torontóban NEM lehet unatkozni. Ebben a városban valóban mindig történik valami. Önmagában az olyan látnivalók meglátogatása, mint a CN Tower, vagy pedig a Toronto-szigetek egy rakat időt elvesz az utazásunkból. És akkor még a Niagara-vízesésről nem is beszéltem. Szóval, ha azon aggódsz, hogy nem lesz mit csinálni Torontóban, akkor megnyugtatlak: bármennyi időt is töltesz majd itt, mindenhogy kevés lesz.